text: Eg haldi, at kjakið um fiskivinnuna er fátækt og trongt. Vit mangla eina fólkaræðisliga samrøðu um okkara fiskivinnu.
text: #000004
text: Almenna kjakið um fiskivinnuna er avmarkað til nakrar fáar politikarar, oftast menn, reiðarar og onkrar einkultar advokatar. Lóggávan er gjørd somikið kompliserað, at vanlig fólk ongan kjans hava at seta seg inn í hana – og so slett ikki at seta spurnartekin við hana. Ja, sjálvt her í Løgtinginum eru tað tey fæstu, sum eru inni í øllum smálutum í lógini.
text: #000005
text: Við forkvinnunar loyvi, vil eg sitera Adam McKay og Charles Randolph, sum eru høvundarnir aftanfyri filmin “The Big Short” frá 2015, sum snýr seg um fíggjarkreppuna í 2007 og 08:
text: #000009
text: “Mortage backed securities”, subprime loans”, “trenches”... Pretty confusing, right? Does it make you fell bored? Or stupid? Well, it’s supposed to. Wall Street loves to use confusing terms to make you think only they can do what they do. Or even better, for you to leave them the f*** alone”
text: #000010
text: Hetta fekk okkara fólkatingsumboð, Anna Falkenberg, so sanniliga at merkja, tá hon hevði sína fyrstu røðu á Fólkatingi, eftir at hon var vald við næstan 3.000 atkvøðum 31. oktober í fjør.
text: #000014
text: Hon var útspilt og láturliggjørd, tí hon dittaði sær at úttala seg um uttanríkis- og fiskivinnupolitikk. Hon fekk at vita, at hon skuldi lata vera við at siga sína meining um mál, sum ikki eru “kvinnumál”.
text: #000015
text: Hon fekk enntá eina mynd sendandi av sær, har hon hekk í einum gálga við dagfestingini 8. mars 2023.
text: #000016
text: Kvinnustríðsdagurin var mikudagin í síðstu viku. Dagurin, tá Anna Falkenberg skuldi hanga úr einum gálga. Tað gjørdu hon lukkutíð ikki. Í staðin brúkti hon høvið til at vísa á, hvussu kvinnur verða niðurgjørdar – ja, bara tí tær eru kvinnur.
text: #000017
text: Tað er ein stórur trupulleiki fyri javnstøðuna í Føroyum, at kvinnur er avskornar frá maktini. Vit hava framvegis ikki javna umboðan á Løgtingi, sum vit síggja. Vit skulu bara tríggjar mánaðir aftur í tíð, so var ongin kvinna í Føroyum mett at vera nóg skikkað til at sita í landsins leiðslu. Ikki ein einasta.
text: #000019
text: Mary Antonsdóttir, forkvinna í heilsuhjálparafelagnum, var úti við lesarabrævi í sambandi við, at Búskaparráðið legði várfrágreiðingina fram herfyri. Forkvinnan fegnast um, at Búskaparráðið – enn eina ferð – vísir á, at vit, politiska skipanin, mugu raðfesta kvinnustørvini. Heilsuverkið, eldraøkið og dagstovnaøkið skríggja øll eftir arbeiðsmegi – og trupulleikin bara veksur sum vit gerast fleiri og fleiri eldri borgarar í Føroyum.
text: #000022